sasicodes/solvari-1 huggingface dataset:
தமது திருகோணமலை மாநாட்டுத் தீர்மானங்களின் அடிப்படையிலான இலங்கைத் தமிழரசுக் கட்சி சமஷ்டிக் கட்சியின் அழுத்தம் அவர்கள் சத்தியாக்கிரகத்தில் ஈடுபடத் தம்மைத் தயாராக்கிக்கொண்டமை என்பன பண்டாரநாயக்க கொஞ்சம் இறங்கி வரக்காரணமானது.
குறிப்பாக யாழ்ப்பாணம் சென்றிருந்த பிரதி தொழில் அமைச்சர் சிறிவர்த்தன புகையிரத நிலையத்திலிருந்து வெளியேற முடியாதவாறு அப்பாப்பிள்ளை அமிர்தலிங்கம் தலைமையிலான சத்தியாக்கிரகிகளினால் முற்றுகையிடப்பட்டார்.
நாட்டில் இன முறுகல் நிலை உச்சத்தையடைவதை உணர்ந்த பண்டாரநாயக்க இதைத் தொடரவிடுவது நல்லதல்ல என்பதை உணர்ந்த நிலையில் கொஞ்சம் விட்டுக்கொடுப்புக்கு தயாரானார்.
இதில் செல்வநாயகம் தலைமையில் வி.ஏ.கந்தையா என்.ஆர்.ராஜவரோதயம் டொக்டர்.ஈ.எம்.வி.நாகநாதன் மற்றும் வி.நவரட்ணம் ஆகியோரும் பண்டாரநாயக்க தலைமையில் அமைச்சர் ஸ்ரான்லி டி சொய்சா மற்றும் நவரண்டராஜா ஆகியோரும் பங்கேற்றிருந்தனர்.
இந்த ஒப்பந்தத்துக்கான பேச்சுவார்த்தைகள் அதன்போது இடம்பெற்ற சுவாரஸ்யங்கள் என இதுபற்றி எழுத நிறைய விடயங்கள் இருப்பினும் தமிழ் மக்களின் அபிலாஷைகள் என்ன என்ற தேடலை நோக்கிய இந்தத் தொடருக்கு அவை மிகை என்பதால் அதனைத் தவிர்க்கிறேன்.
ஆனால் ஓரிரெண்டு சம்பவங்களைக் குறிப்பிடுவதானால் தனிச்சிங்கள சட்டத்தைக் கொண்டு வந்த எஸ்.டபிள்யூ.ஆர்.டி.பண்டாரநாயக்கவுக்கு சிங்களத்தில் எழுதவோ வாசிக்கவோ தெரியாது.
இந்தப் பேச்சுவார்த்தைகளின் போது சிங்களம் நிர்வாக மொழியாவது உடனடியாக நடக்காது முதலில் நான் சிங்களம் படிக்க வேண்டும் நானோ மெதுவாகக் கற்றுக்கொள்பவன் என்று பண்டாரநாயக்க சொல்லிச் சிரித்ததாக டி.பி.எஸ்.ஜெயராஜ் தன்னுடைய பத்தியொன்றில் குறிப்பிடுகிறார்.
மேலும் பண்டாசெல்வா ஒப்பந்தம் ஏற்பட்டது என்று அன்று இரவு இரு தலைவர்களும் ஊடகங்களின் முன் அறிவித்த போது உண்மையில் ஒப்பந்தம் எழுத்து மூலத்தில் அமைந்து கைச்சாத்திட்டிருக்கப்பட்டிருக்கவில்லை.
மறுநாளை காலையில் வி.நவரட்ணம் அவர்களால் தயாரிக்கப்பட்டு மதியத்தின் பின்பு பிரதமர் அலுவலகத்தில் வைத்துக் கைச்சாத்திடப்பட்டது.
மூன்று மூலப் பிரதிகள் கொண்ட அந்த ஒப்பந்தத்தின் ஒரு மூலப்பிரதி பண்டாரநாயக்கவிடமும் இன்னொன்று செல்வநாயகத்திடமும் மற்றையது அதை வரைந்த நவரட்ணம் அவர்களிடமும் இருந்தது.
வி.நவரட்ணம் அவர்களிடமிருந்த பிரதி பின்னாட்களில் இந்திய இராணுவத்தின் காலத்தில் ஈ.பி.ஆர்.எல்.எப் போராளிகளால் அழிக்கப்பட்டதாக வி.நவரட்ணம் தன்னிடம் தெரிவித்திருந்ததாக தனது பத்தியொன்றில் டி.பி.எஸ்.ஜெயராஜ் குறிப்பிட்டுள்ளார்.
இலங்கை அரசியல் வரலாற்றில் சிங்களதமிழ் அரசியல் தலைவர்களிடையே இடம்பெற்ற முதலாவது முக்கியத்துவம் வாய்ந்த ஒப்பந்தம் என்பது மட்டுமல்லாது தனிச் சிங்களச் சட்டம் கொண்டு வந்த பண்டாரநாயக்கவுக்கும் அதை எதிர்த்து சமஷ்டி ஆட்சி வேண்டிய செல்வநாயகத்துக்குமிடையில் இணக்கப்பாடு எந்தப் புள்ளியில் இடம்பெற்றது என்பதையே நாம் தெரிந்துகொள்ள வேண்டியிருக்கிறது.
ஏற்கெனவே பண்டாரநாயக்க அரசு நாடு முழுவதிலும் பிராந்திய சபைகளைத் ஸ்தாபிப்பதற்கான சட்டமூல வரைபுகளைத் தயார் செய்திருந்தது இங்கு குறிப்பிடத்தக்கது.
பண்டாசெல்வா ஒப்பந்தத்தின் படி வடக்குக்கு ஒரு பிராந்திய சபையும் கிழக்குக்கு இரு பிராந்திய சபைகளும் வழங்க இணக்கப்பாடு ஏற்பட்டது.
வடக்குகிழக்கை ஒரு பிராந்தியமாகக் கொள்ள விரும்பிய தமிழரசுக் கட்சிக்கு இது திருப்திதரக்கூடியதொன்றாக இருக்கவில்லையெனினும் அதனை செல்வநாயகம் ஏற்றுக்கொண்டார்.
நாடாளுமன்றத்தினூடாக அதிகாரம் பகிர்ந்தளிக்கப்படும் வகையில் இப் பிராந்திய சபைகள் அமையும் எனவும் அவை நேரடியாக மக்களால் தேர்ந்தெடுக்கப்படும் உறுப்பினர்களைக் கொண்டிருக்கும் எனவும் விவசாயம் கூட்டுறவு காணி காணி அபிவிருத்தி குடியேற்றம் கல்வி சுகாதாரம் தொழில் மற்றும் மீன்பிடி வீடமைப்பு மற்றும் சமூக சேவைகள் மின்சாரம் நீரமைப்பு மற்றும் வீதிகள் ஆகியன தொடர்பான அதிகாரங்களைக் கொண்டமைந்திருக்கும் எனவும் இணங்கப்பட்டது.
இதைத் தவிர இலங்கைத் தமிழரசுக் கட்சி வைத்த முக்கிய கோரிக்கை தனிச் சிங்களச் சட்டம் நீக்கப்பட்டு தமிழ்மொழிக்கு சம அந்தஸ்து வழங்கப்படவேண்டும் என்பது.
பண்டாரநாயக்கவைப் பொறுத்தவரை அவர் தனிச்சிங்களச் சட்டத்தை பேரினவாத சக்திகளை திருப்திப்படுத்திவிடக்கூடிய ஒரு விஷயமாகக் கருதினார்.
பண்டாசெல்வா ஒப்பந்தத்தின்படி தேசிய சிறுபான்மையின் மொழியாக தமிழ் அங்கிகரிக்கப்படும் எனவும் தனிச் சிங்களச் சட்டத்துக்கு இடையூறு ஏற்படாத வகையில் வடக்கு கிழக்கு மாகாணங்களில் தமிழ் நிர்வாக மொழியாக இருக்கும் எனவும் பண்டாரநாயக்க நாடாளுமன்றத்தில் முன்பு முன்வைத்த நான்கு முக்கிய முன்மொழிவுகளும் உள்ளடக்கப்படும் எனவும் இணங்கப்பட்டது.
உண்மையில் இந்திய வம்சாவளி மக்களின் பிரச்சினை இங்கு தமிழரசுக் கட்சியினால் விரைவில் நடவடிக்கை எடுக்கப்பட வேண்டும் என்ற அளவை விட இன்னும் அதிகமாக முக்கியத்துவப்படுத்தப்பட்டிருக்க வேண்டும் ஆனால் தமிழரசுக் கட்சி அதனைச் செய்யத் தவறிவிட்டது.
பண்டாரநாயக்கவைப் பொறுத்தவரை பிராந்திய சபைகள் என்பது அவர் ஏற்கெனவே திட்டமிட்டிருந்த ஒன்று அது தமிழருக்கான தனித்துவமான தீர்வு கிடையாது.
மேலும் தனிச்சிங்களச் சட்டத்திலும் மாற்றமில்லை தமிழ் மொழிக்கும் சமஅந்தஸ்து இல்லை சமஷ்டி முறையில் தீர்வு இல்லை இந்திய வம்சாவளி மக்களின் பிரஜாவுரிமைப் பிரச்சினைக்கு தீர்வுமில்லை.
தனிச் சிங்களச் சட்டத்தின் பின் எந்த அங்கிகாரமுமின்றி இருந்த தமிழ் மொழிக்கு தேசிய சிறுபான்மையினரின் மொழி அந்தஸ்து வடக்குகிழக்கில் நிர்வாக மொழி பிராந்திய சபையூடாக அதிகாரப் பகிர்வு என தாம் விரும்பிய சமஷ்டி கிடைக்காவிடினும் முன்னிருந்த நிலையிலும் ஓர் அடியேனும் முன்னேற்றகரமானதொரு தீர்வு கிடைத்தது அதுவும் இனவாத அரசியல் தலையெடுத்துள்ள பொழுதில் இது கிடைக்கப்பெற்றது சாதகமான ஒன்றே என்று தமிழ்த் தரப்பு சிந்தித்தது.
சி.சுந்தரலிங்கம் அவர்கள் சா.ஜே.வே.செல்வநாயகம் அவர்களுக்கு எழுதிய கடிதத்தில் சுதந்திரத் தமிழ் இலங்கையொன்றுதான் ஏற்புடைய தீர்வு என்று கூறினார்.
உண்மையில் பண்டாசெல்வா ஒப்பந்தம் செல்வநாயகத்துக்கோ அவருடைய நாடாளுமன்ற உறுப்பினர்களுக்கோ திருப்தியைத் தந்திருக்கவில்லை இதனை வி.நவரட்ணம் அவர்கள் தன்னுடைய நூலில் குறிப்பிட்டிருக்கிறார்.
தனிச் சிங்களச் சட்டம் தந்த வீரன் என்பதால் தான் எது செய்தாலும் பேரினவாதம் அதனை ஏற்றுக்கொள்ளும் என்று நம்பிய எஸ்.டபிள்யூ.ஆர்.டி.பண்டாரநாயக்கவுக்கு பேரதிர்ச்சி காத்திருந்தது.
இந்தத் தலைவர்கள் எல்லாம் சேர்ந்து ஐக்கிய தேசியக் கட்சியை மீள ஆட்சிக் கட்டிலுக்குக் கொண்டுவர சந்தர்ப்பத்தை எதிர்பார்த்துக் காத்திருந்தனர்.
பண்டாரநாயக்க எழுச்சிபெறச் செய்த பேரினவாதம் பண்டாரநாயக்கவுக்கு எதிராகத் திரும்பத் தொடங்குவதை தமக்கு உகந்த சந்தர்ப்பமாக மாற்ற நினைத்தார் ஜே.ஆர்.ஜெயவர்த்தன.
முதலில் கொழும்பிலிருந்து அநுராதபுரம் வரை நடைப்பயணம் செல்வது எனவும் அநுராதபுரத்தை அடைந்ததும் அங்கு போதி மரத்தின் முன்பாக அதனைச் சாட்சியாக வைத்து நாட்டைப் பிளவுபடுத்துவதற்கு தாம் இடமளிக்கப்போவதில்லை என எல்லோரும் சத்தியப்பிரமாணம் செய்வது எனவும் திட்டமிட்டார்.
ஆனால் கொழும்பு அநுராதபுரம் என்பது தூரம் அதிகமானதாகவும் அதிலும் மக்கள் பெருமளவு வசிக்காத காட்டுப்பகுதி அதிகமாகவும் இருப்பதும் சிக்கலானதாகவும் பயன்குறைவானதாகவும் இருந்தது.
அதனால் கொழும்பிலிருந்து கண்டி வரை நடை பயணம் செய்வது எனவும் தலதா மாளிகை புனித தந்ததாது முன்பு பண்டாசெல்வா ஒப்பந்தத்தின் படி நாட்டைப் பிளவுபடுத்த அனுமதிக்கப்போவதில்லை எனச் சத்தியப்பிரமாணம் செய்வது எனவும் தீர்மானிக்கப்பட்டது.
இந்த பயணம் வெற்றியளித்தால் அது ஐக்கிய தேசியக் கட்சியைப் பலமாக்குவதனூடாகத் தமது அரசாங்கத்தைப் பலமிழக்கச்செய்யும் ஆதலால் இதனைத் தடுத்து நிறுத்த நடவடிக்கைகளை முன்னெடுத்தார்கள்.
நடைபயணம் கொழும்பிலிருந்து புறப்பட்டநாளில் நடைபயணம் மீது கல்லெறித்தாக்குதல் நடத்தப்பட்டது நடைபவனி சென்றவர்கள் தாக்கப்பட்டார்கள்.
ஜே.ஆரின் பேரணியைக் காலையிலேயே தடுத்து நிறுத்தும் பொறுப்பு பிரதமர் எஸ்.டபிள்யூ.ஆர்.டி.பண்டாரநாயக்கவின் உறவினரும் கம்பஹாத் தொகுதி நாடாளுமன்ற உறுப்பினருமான எஸ்.டி.பண்டாரநாயக்க வசம் ஒப்படைக்கப்பட்டது.
காலையில் இம்புல்கொட சந்தியில் வைத்து பண்டாரநாயக்கவின் தலைமையில் வீதியின் நடுவே கூடியிருந்த பெருமளவிலான ஆதரவாளர்களினால் ஜே.ஆரின் அளவில் சிறுத்திருந்த நடைபவனி தடுத்து நிறுத்தப்பட்டது.
தனிச் சிங்களச் சட்டம் கூட சிங்களம் மட்டும் பேசும் மக்களுக்கு சாதகமானதொன்றென்று கூறலாம் அதாவது ஆங்கிலம் அல்லாமல் சிங்களம் பயன்படுத்தப்படுவதானது சிங்கள மக்கள் தங்கள் கருமங்களை ஆற்ற ஏதுவாக அமைந்தது ஆனால் வாகனங்களில் சிங்கள யை அறிமுகப்படுத்துவதால் யாருக்கும் எந்த நன்மையும் கிடையாது.
இலங்கைத் தமிழரசுக் கட்சி சிங்கள க்குப் பதிலாக பண்டாசெல்வா ஒப்பந்தத்தின் கொள்கைப்பிரகாரம் தமிழ்ப் பிரதேசங்களில் தமிழ் ஸ்ரீ பயன்படுத்த சட்டத்தில் இடம்தரவேண்டும் என்று வேண்டுகோள் விடுத்தது.
பண்டாசெல்வா ஒப்பந்தத்தில் தமிழ்ப் பிரதேசங்களில் தமிழ்மொழிப் பாவனைக்கு இணங்கிய பண்டாரநாயக்க அந்த இணக்கப்பாட்டுக்கு எதிராக தமிழ் ஸ்ரீ யை அனுமதிக்காது சிங்கள யைத் திணித்தமையானது தமிழரசுக்கட்சியையும் தமிழர்களையும் கடும் அதிருப்திக்கும் விசனத்துக்கும் உள்ளாக்கியது.
பண்டாசெல்வா ஒப்பந்தத்தை நிறைவேற்ற எந்த நடவடிக்கையும் எடுக்காத நிலையில் ஒப்பந்தத்துக்கு முரணான நடவடிக்கையொன்றை எடுத்தமை ஒப்பந்தம் நிறைவேற்றப்படுவது தொடர்பில் கடும் ஐயப்பாட்டை தோற்றுவித்தது.
இந்நிலையில் சிங்கள திணிப்பை எதிர்த்து அரசியல் ரீதியான எதிர்ப்பு நடவடிக்கைகளை முன்னெடுக்க செல்வநாயகம் தலைமையிலான இலங்கைத் தமிழரசுக் கட்சி தயாரானது.
தமிழரசுக் கட்சியின் நாடாளுமன்ற உறுப்பினர்களும் தங்கள் வாகனங்களில் சிங்கள க்குப் பதிலாக தமிழ் ஸ்ரீயைப் பயன்படுத்தினர்.
சிங்கள க்கு எதிரான போராட்டம் யாழ்ப்பாணத்தில் எழுச்சி பெற்றது அதன் ஒரு பகுதியாக அரசாங்க பஸ்களில் உள்ள சிங்கள அழிக்கப்பட்டு தமிழ் ஸ்ரீ எழுதப்பட்டது.
மட்டக்களப்பில் பஸ்களில் சிங்கள எழுத்தை மாற்றியமைக்காக குற்றஞ்சாட்டப்பட்ட செல்வநாயகம் மட்டக்களப்பு நீதவான் நீதிமன்றில் நிறுத்தப்பட்டார்.
தமிழரசுக் கட்சியின் சிங்கள எதிர்ப்புப் போராட்டம் ஒரு புறம் இடம்பெற்றுக்கொண்டிருந்த போது மறுபுறத்தில் பண்டாசெல்வா ஒப்பந்தம் கைவிடப்படவேண்டும் என்ற அழுத்தம் சிங்களப் பேரினவாத சக்திகளினால் கடுமையாக முன்வைக்கப்பட்டுக்கொண்டிருந்தது.
அந்த எதிர்ப்பைச் சமாளிக்க முடியாத பண்டாரநாயக்க தன்னுடைய கபினட் அமைச்சர்களுடன் கலந்துரையாடிய பின் பண்டாசெல்வா ஒப்பந்தத்தைக் கிழித்தெறிந்தார்.
அத்துடன் அக்குழுவினரின் வேண்டுகோளின்படி தான் பண்டாசெல்வா ஒப்பந்தத்தை இரத்துச்செய்வதாக பிரதமர் பண்டாரநாயக்க எழுத்துமூலம் அறிவித்தார்.
சுதந்திர இலங்கையின் அரசியல் வரலாற்றில் சிங்களதமிழ் தலைவர்களிடையே எட்டப்பட்ட முதலாவது உடன்படிக்கை என்ற வரலாற்றுச் சிறப்புமிக்க பண்டாசெல்வா ஒப்பந்தம் ஒரு வருட காலத்துக்குள்ளாகவே நிறைவேற்றப்படாது கிழித்தெறியப்பட்டது.
இங்கு கிழித்தெறியப்பட்டது வெறும் ஒப்பந்தம் மட்டுமல்ல இலங்கையில் சிங்களதமிழ் மக்களிடையேனான இணக்கப்பாடு பற்றிய நம்பிக்கையும் கிழித்தெறியப்பட்டது.
பண்டாசெல்வா ஒப்பந்தம் இரத்துச்செய்யப்பட்டதை இலங்கையின் இன உறவுகளின் வரலாற்றில் இது ஒரு கவலை பொருந்திய நாள் என சௌமியமூர்த்தி தொண்டமான் வர்ணித்தார்.
இதற்கு எதிராக பௌத்த பிக்குகள் அரசாங்கக் கட்டடிடங்களிலிருந்த பெயர்ப்பலகைகளிலிருந்த தமிழ் எழுத்துக்களை அழிக்கத் தொடங்கினார்கள்.
சிங்கள ஸ்ரீ எதிர்ப்புப் போராட்டத்தை தமிழரசுக் கட்சி நடத்திக் கொண்டிருந்த வேளையிலே அதற்கு மறுதாக்கமாக சிங்களவர் பெரும்பான்மையாக வாழும் பிரதேசங்களில் தமிழ் மக்களுக்கெதிரான வன்முறை நாட்டில் ஆங்காங்கே தலை தூக்க ஆரம்பித்தது.
பண்டாசெல்வா ஒப்பந்தத்தின் தோல்வி சிங்கள ஸ்ரீ அறிமுகம் என தமிழ் மக்களின் குறைந்த பட்சக் கோரிக்கைகள் கூட நிறைவேற்றப்படாமல் தமிழ் மக்கள் இரண்டாந்தரப் பிரஜைகளாகும் நிலையே காணப்பட்டது.
இந்த மாநாட்டில் பண்டாசெல்வா ஒப்பந்தம் கைவிடப்பட்டதனை எதிர்த்து அஹிம்சை வழியில் நேரடிப் போராட்டத்தில் இறங்கத் தீர்மானிக்கப்பட்டது.
இந்நிலையில் ஏற்கெனவே திருகோணமலைத் துறைமுகத்திலிருந்து வேலையிழந்த தமிழ்த் தொழிலாளர்களை பொலன்னறுவையில் குடியேற்றும் முயற்சிக்கு பொலன்னறுவை சிங்கள மக்களிடையே கடுமையான எதிர்ப்புக் காணப்பட்டது.
இந்த எதிர்ப்பலையை தமக்குச் சாதகமாக்கிய சிங்கள பேரினவாத அரசியல் சக்திகள் தமிழரசுக் கட்சி மாநாட்டுக்கு மட்டக்களப்பிலிருந்து வவுனியா செல்லும் கட்சியினரைத் தாக்க இந்த மக்களைப் பயன்படுத்தின.
அதிர்ஷ்டவசமாக இந்த வன்முறைக் கும்பல் தாக்கவிருப்பது பற்றிய தகவல் முன்னமே கிடைத்துவிட்டதால் ஒரு பயணியைத் தவிர ஏனையோர் பொலன்னறுவைக்கு முன்பாக வெலிக்கந்தயிலேயே இறங்கிவிட்டனர்.
அந்த ரயிலைத் தடம்புரளச் செய்து தாக்கியவர்களது எண்ணம் வவுனியா செல்லும் தமிழ்ப் பயணிகளைத் தாக்குவதாகும் ஆனால் தவறான ரயிலை அவர்கள் தாக்கியிருந்தார்கள்.
ஏற்கெனவே திருகோணமலையிலிருந்து தமிழ்த் தொழிலாளர்கள் இங்கு குடியேற்றம் செய்யப்படும் விவகாரம் பற்றி எரிந்துகொண்டிருந்த நிலையில் அன்று எழுந்திருந்த அரசியல் சூழல் அதற்கு எண்ணெய் ஊற்றும் விதமாக அமைந்தது.
பெண்கள் கர்ப்பிணிகள் என எந்தவிதப் பேதமின்றி மனிதாபிமானமின்றி வெறித்தனமான தாக்குதலுக்கு பொலன்னறுவை வாழ் தமிழ் மக்கள் முகம் கொடுத்தனர்.
உடனடியாக மேலதிக படைகளைக் கேட்டும் அரசாங்கம் இந்த வன்முறைகளைப் பெரிதாக எடுத்துக்கொள்ளாததால் உடனடி நடவடிக்கை எதுவும் எடுக்கப்படவில்லை.
தமிழ் மக்களுக்கு எதிரான ஈவிரக்கமற்ற இனவெறித் தாக்குதலுக்கு பிரதமர் பண்டாரநாயக்க காரணம் கற்பித்தாரே ஒழிய அதனைத் தடுக்க அவர் எந்த நடவடிக்கையும் அதுவரை எடுக்கவில்லை.
செனவிரட்னவின் மரணம் கலவரத்தால் வந்ததா தனிப்பட்ட பகை காரணமாகக் கொல்லப்பட்டாரா என்பதைக் கண்டறியாது அன்றைய சூழலில் பிரதமரானவர் செனவிரட்னவினது பெயரைப் பயன்படுத்தியமை மிகத் தவறானது என்று பின்பு நாடாளுமன்றில் பேசிய செல்வநாயகம் சுட்டிக்காட்டினார்.
புறக்கோட்டை மருதானை கொம்பனித்தெரு வெள்ளவத்தை தெஹிவளை இரத்மலானை ஆகிய பகுதிகளில் தமிழ் மக்கள் மீது வன்முறையாளர்கள் இனவெறித்தாக்குதலை நடத்தினர்.
அவசரகாலப் பிரகடனத்தை பண்டாரநாயக்க தோல்வியின் சாட்சியாகப் பார்த்தார் என்கிறார் அன்றைய சிலோன் ஒப்சேவர் ஆசிரியர் டாஸி விட்டாச்சி.
பாணந்துறையிலிருந்து மட்டக்களப்புக்குக் கற்பிக்கச் சென்ற சிங்கள ஆசிரியை ஒருவர் அங்கு தமிழ் வன்முறைக் கும்பலால் மார்பகங்கள் வெட்டிக் கொல்லப்பட்டார் என்ற வதந்தி காட்டுத் தீயாகப் பரவியது.
மட்டக்களப்பு ஆசிரியர் பற்றிய வதந்தி கல்வியமைச்சுக்கும் எட்டவே அவர்கள் அதைப்பற்றி விசாரிக்க ஓர் அதிகாரியை அனுப்பிவைத்தனர்.
அவரது அறிக்கையில் அந்த வதந்தியில் இம்மியளவும் உண்மை இல்லை எனவும் பாணந்துறையிலிருந்து சென்று மட்டக்களப்பில் ஓர் ஆசிரியர் கற்பிப்பதாகப் பதிவுகளிலே இல்லை எனவும் தெரிவித்தார்.
இலங்கையின் இரத்தம் தோய்ந்த இனப்பிரச்சினை வரலாற்றில் இடம்பெற்ற ஒவ்வொரு கலவரத்திலும் இது தொடர்ந்து கொண்டேதான் இருந்தது.
இலங்கையில் தமிழ் மக்களின் அபிலாஷைகள் என்ன என்பதைக் காணவிளையும் போது இலங்கையில் தமிழ் மக்கள் கடந்து வந்த பாதையைப் புரிந்துகொள்ளுதல் மற்றும் உணர்ந்துகொள்ளுதல் முக்கியமானதாகும்.
தமிழ் மக்களது மொழியுரிமை பறிக்கப்பட்டது அவர்கள் மீது சிங்கள மொழி திணிக்கப்பட்டது சிங்கள ஸ்ரீ அவர்களது வாகனங்களில் பொறிக்கப்பட்டது இதை அஹிம்சை வழியில் தமிழ்த் தலைமைகள் எதிர்க்க விளைந்தபோது தமிழ் மக்கள் மீது இனவெறித்தாக்குதல் கட்டவிழ்த்து விடப்பட்டது.
ஒலிவர் குணத்திலக்க மரபினை மீறி பிரதமர் பண்டாரநாயக்கவை பிரதமரது இல்லத்துக்குச் சென்று சந்தித்து நிலைமையின் தீவிரத்தை எடுத்துரைத்தார்.
மொழிப் பிரச்சினை தொடர்பில் இருவேறு தீவிர எல்லைகளிலிருந்த இலங்கைத் தமிழரசுக் கட்சியும் சமஷ்டிக் கட்சி தேசிய விடுதலை முன்னணியும் ஜாதிக விமுக்தி பெரமுண தடைசெய்யப்பட்டன.
ஒலிவர் குணத்திலக்கவினால் அவசரகாலப் பிரகடனம் செய்யப்பட்ட பின்னர் முழு வீச்சாக இராணுவமும் பொலிஸும் கலவரத்தை அடக்குவதில் மும்முரம் காட்டினர்.
இராணுவமும் முப்படையும் பொலிஸும் அன்று ஒப்பீட்டளவில் நேர்மையாக பக்கச்சார்பின்றி தம் கடமையைச் சரிவரச் செய்யும் அமைப்புக்களாக இருந்தன.
பல்லினத்தவர்களும் முப்படையிலும் பொலிஸிலும் இருந்தமை இதற்கு ஒரு முக்கிய காரணம் என இலங்கையின் புகழ்பெற்ற நிர்வாக அதிகாரிகளுள் ஒருவரான பிரட்மன் வீரக்கோன் ரெண்டரிங் அன்டு ஸீஸர் ஆங்கிலம் என்ற தனது நூலில் குறிப்பிடுகிறார்.
அவசரகால நடவடிக்கையின் ஒரு பகுதியாக இலங்கைத் தமிழரசுக் கட்சியும் சமஷ்டிக் கட்சி தேசிய விடுதலை முன்னணியும் ஜாதிக விமுக்தி பெரமுண தடைசெய்யப்பட்டன.
ஆளுங்கட்சிக்குள் இருந்த வலது சார்பான தரப்பு இதனை ரஷ்யாவின் வேலை என எண்ணியதுடன் கம்யூனிஸ்ட் கட்சியும் தடைசெய்யப்பட வேண்டும் என விரும்பியது.
ஆளுங்கட்சியின் இடதுசாரி தரப்பு இதன் பின்னணியில் ஐக்கிய தேசியக் கட்சி குறிப்பாக ஜே.ஆர்.ஜெயவர்த்தன இருப்பதாக எண்ணியது.
வீடுகள் எரியூட்டப்பட்டு தமிழர்களின் கடைகளும் வர்த்தக நிலையங்களும் சிதைக்கப்பட்டு கடுமையாக தாக்கப்பட்டு மரணத்தின் விழும்பில் தப்பியொட்டி அநாதரவாய் நின்ற அம்மக்களை அரசாங்கம் தற்காலிக அகதிமுகாம்களில் வைத்திருந்ததுடன் ஒரு பகுதியினரை கொழும்பிலிருந்து கப்பலேற்றி பருத்தித்துறைக்கு அனுப்பிவைத்தது கொழும்பில் அகதிகளான தமிழ் மக்களை யாழ்ப்பாணத்துக்கு கப்பலேற்றி அனுப்பியதனூடாக தமிழர்களுடைய மண் அது என்பதை அரசாங்கம் சொல்லாமல் சொல்லியிருந்தது.
இந்த அரசாங்கத்தை தூக்கி எறிந்துவிடலாமென்ற தவறான நோக்கத்துடன் இருந்த குழுக்களெல்லாம் கடந்த இரண்டு வாரங்களில் சட்டத்தையும் ஒழுங்கையும் உடைப்பதில் ஒன்றிணைந்தன.
சமஷ்டிக் கட்சியைத் இலங்கை தமிழரசுக் கட்சி தடைசெய்த போதிலும் அதன் தலைவர்கள் இன்னும் ஏன் கைது செய்யப்படவில்லை என்ற கேள்வியை எஸ்.டி.பண்டாரநாயக்க கம்பஹா பனி இலங்ககோன் வெலிகம ஆகிய ஆளுங்கட்சி நாடாளுமன்ற உறுப்பினர்கள் பண்டாரநாயக்கவிடம் அங்கு கேட்டனர்.
நாட்டின் எந்தப் பகுதிகளில் தமிழர்கள் இருந்தாலும் பலம் பொருந்தி வருகிறார்கள் சிங்களவர்களை அவர்கள் இல்லாமல் செய்துவிடுவார்கள்.
இதற்கும் மேலாகச் சென்று ஹம்பாந்தோட்டை நாடாளுமன்ற உறுப்பினரான லக்ஷ்மன் ராஜபக்ஷ அவர்களை தமிழர்களை அழித்துவிடுவோம் என்று கத்தினார்.
தன்னுடைய நிலைப்பாட்டை தெளிவுபடுத்திய பிரதமர் பண்டாரநாயக்க இந்தநாட்டின் ஒவ்வொரு குடிமகனும் சாந்தியுடனும் சமாதானத்துடனும் வாழ வேண்டும்.
சா.ஜே.வே.செல்வநாயகம் டாக்டர்.ஈ.எம்.வி.நாகநாதன் ஆகியோர் கைது செய்யப்பட்டு கொள்ளுப்பிட்டியிலிருந்து அவர்களது வீட்டில் வீட்டுக் காவலில் வைக்கப்பட்டனர்.
கொழும்பில் வீடுகள் இல்லாத ஏனைய நாடாளுமன்ற உறுப்பினர்கள் கைது செய்யப்பட்டு கோல் பேஸ் ஹொட்டேலின் இரண்டாவது மாடியில் தடுத்து வைக்கப்பட்டனர்.
வி.கே.பரமநாயகம் வி.என்.நவரட்ணம் என்.ஆர்.ராஜவரோதயம் சி.வன்னியசிங்கம் சி.ராஜதுரை அ.அமிர்தலிங்கம் ஆகிய தமிழரசுக் கட்சி நாடாளுமன்ற உறுப்பினர்கள் கைதுசெய்யப்பட்டு தடுத்துவைக்கப்பட்டார்கள்.
ஆனால் தமிழரசுக் கட்சி நாடாளுமன்ற உறுப்பினர்களுக்கு வழங்கப்பட்ட சொகுசான வசதி அவர்களது வீட்டில் அல்லது கோல் பேஸ் ஹொட்டலில் தடுத்துவைக்கப்படுதல் கைது செய்யப்பட்ட சிங்களவர்களுக்கு வழங்கப்படவில்லை என்ற விமர்சனம் பிரதமர் பண்டாரநாயக்க மீது வைக்கப்பட்டது.
தமிழரசுக்கட்சி தடைசெய்யப்பட்டு அதன் தலைவர்கள் கைது செய்யப்பட்டு தடுத்து வைக்கப்பட்டிருந்த பொழுதில் மிதவாத தமிழ் மக்களிடையே நல்லெண்ணமொன்றை ஏற்படுத்த பிரதமர் பண்டாரநாயக்க முயற்சித்தார்.
சட்டமூலத்தைச் சமர்ப்பித்து உரையாற்றிய பண்டாரநாயக்க இந்த நாட்டில் தீவிரவாதிகளின் அளவு அது தமிழராக இருந்தாலென்ன சிங்களவராக இருந்தாலென்ன மிகச்சொற்பமே.
அந்த மக்கள் எமக்குக் கிடைத்துள்ள சுதந்திரத்தின் கீழ் ஒற்றுமையாக தன்மானத்துடனும் சுயகௌரவத்துடனும் இணைந்து முன்னேறிச் செல்லவே எண்ணுகிறார்கள்.
சுதந்திரமென்பது அனைவருக்குமானது அது சிங்களவருக்கானது ஞாபகம் வைத்துக்கொள்ளுங்கள் அது தமிழருக்குமானது கூட அது முஸ்லிம்களுக்கானதும் அது மலே மக்களுக்கானது அது பறங்கியருக்கானதும் அது எல்லா பிரசைகளுக்குமானது.
ஜவஹர்லால் நேரு சொன்னதை நான் ஞாபகமூட்ட விரும்புகிறேன் சுதந்திரம் என்பதன் அர்த்தம் உள்ளக இனமுரண்பாடு அநீதி மற்றும் சிறுபான்மையினரின் ஒடுக்குமுறை என்றால் சுயராஜ்ஜியம் என்பது நரகத்துக்குப் போகட்டும் என்று உரையாற்றினார்.
இந்த சட்டமூலம் மீதான விவாதத்தில் தடுத்து வைக்கப்பட்ட தமிழரசுக்கட்சி நாடாளுமன்ற உறுப்பினர்களைப் பங்குபற்ற தான் அனுமதிப்பதாக பிரதமர் பண்டாரநாயக்க அறிவித்தார்.
மற்றைய நாடாளுமன்ற உறுப்பினர்களுடன் கலந்துபேசித்தான் தான் இதுபற்றி முடிவெடுக்க முடியும் என் செல்வநாயகம் பிரதமருக்கு அறிவித்தார்.
அந்தக் கூட்டத்தின் பின்பு தமிழரசுக் கட்சி நாடாளுமன்ற உறுப்பினர்கள் தாம் சுதந்திர மனிதராக நாடாளுமன்றக் நடவடிக்கைகளில் பங்கேற்பதானால் பங்கேற்போம் இல்லையெனில் பங்கேற்பதில்லை என முடிவெடுத்தனர்.
இந்ததச் சட்டம் தமிழ் மொழி மூலமான பாடசாலைக் கல்வி மற்றும் பல்கலைக்கழகக் கல்வி தமிழ் மொழி மூலம் அரசசேவை பரீட்சைகள் எழுதுதல் சேவையில் இணைந்தபின் குறிப்பிட்ட காலத்துள் உத்தியோகபூர்வ மொழியை சிங்களம் கற்றுத் தேற வேண்டும் வடக்கு கிழக்கில் குறித்தொதுக்கப்பட்ட நிர்வாக விடயங்கள் தொடர்பில் உத்தியோகபூர்வ மொழிக்கு சிங்களம் எந்த பட்சபாதமுமின்றி தமிழில் கருமமாற்றுதல் ஆகிய ஏற்பாடுகள் இருந்தன.
தன்னுடைய ஒக்ஸ்போர்ட் பல்கலைக்கழக அனுபவங்கள் பற்றி எழுதும் போது பண்டாரநாயக்க அங்கு தனது முதலாவது ஆண்டில் தான் சந்தித்த இனரீதியான பாகுபாட்டை ஒரு வெள்ளை மனிதன் அல்லாதவன் வெள்ளை மனிதனுக்கு சமனாக உருவாவதிலுள்ள சவாலைப் பற்றி எழுதியவர் தான் உணர்ந்துகொண்ட ஞானமாக சொன்னது அவர்களுக்குச் சமனானவனாக நான் ஆவதற்கு முதலில் நான் அவர்களைவிட உயர்ந்தவனாக ஆகவேண்டும்.
அதிகாரம் என்ற ஒன்றைக் கைப்பற்றவும் அதனைத் தக்கவைக்கவும் பண்டாரநாயக்க தேர்ந்தெடுத்த பெரும்பான்மை இனவாதம் என்ற ஆயுதம் இன்று அவராலேயே கட்டுப்படுத்த முடியாது அளவிற்கு பரந்துவிரிந்துவிட்டது.
மாறாக சிங்களப் பேரினவாத அரசியலின் விளைவாக வேறுவழியின்றி அதன் மறுதாக்கமாக தமிழ் மக்களைத் தனி வழி அரசியலை நோக்கிப் போக வேண்டிய சூழல் நீண்ட காலத்தில் உருவானது.
இந்த மாற்றத்தை விதைத்ததில் தனிச் சிங்கள சட்டத்தின் பங்கு முக்கியமானது ஆகவேதான் அதன் வரலாற்றை ஆழமாக அகலமாக ஆராய்தல் அவசியமானதாகிறது.
காலனியாதிக்கத்தின் விளைவான ஆங்கில மொழியினைத் தவிர்த்து இந்நாட்டின் சுதேசிய மொழியை காக்கும் நோக்கம் தான் உத்தியோகபூர்வ மொழிச் சட்டத்தின் நோக்கம் என்றால் அது தனிச்சிங்கள சட்டமாக அன்றி சிங்களதமிழ் சட்டமாக இருந்திருக்க வேண்டும்.
ஆனால் அவ்வாறில்லாமல் தனிச் சிங்கள சட்டமாக அதனை அறிமுகப்படுத்தியதனூடாக இந்நாட்டின் சிறுபான்மையினர் கடுமையான பாதிப்புக்குள்ளாகும் நிலையை எதிர்கொண்டனர்.
அடையாளம் மொழி உரிமை சமத்துவம் என்பவற்றைத் தாண்டி வாழ்வாதாரமும் சிவில் வாழ்வும் பாதிக்கப்படும் நிலையை தமிழ் பேசும் மக்கள் எதிர்கொள்ள வேண்டியதாக இருந்தது.
எஸ்.டபிள்யூ.ஆர்.டி.பண்டாரநாயக்க என்ற அரசியல் ஆளுமை ஓர் இளைஞனாக இலங்கை அரசியலுள் நுழைந்த போது சமஷ்டி முறை அரசு ஒன்றே இலங்கைக்கு ஏற்ற தீர்வு எனச் சொல்லியிருந்தார்.
அதே மனிதர் அரசியல் அதிகாரத்தை நோக்கிய தனது பயணத்தில் தன்னுடைய பாதையை சுதேசியம் என்ற முகமூடிக்குள் சிங்களபௌத்த இனமைய அரசியலைக் கொண்டதாக மாற்றிக்கொண்டார்.
தன்னை லிபரல்சோஷலிசவாதியாக காட்டிக்கொண்ட எஸ்.டபிள்யூ.ஆர்.டி.பண்டாரநாயக்க சிங்களபௌத்த இனமைய கொள்கைகளை முன்னிறுத்தியதை அதிகாரத்தைக் கைப்பற்றுவதற்கான கைங்கரியமென வர்ணிப்பவர்களும் உளர்.
முதலில் சிங்களத்தை மட்டும் உத்தியோகபூர்வ மொழியாக்கி தான் கொடுத்த தேர்தல் வாக்குறுதியை நிறைவேற்றியதாகக் காட்டிவிட்டு பின்பு தமிழுக்கும் உரிய இடத்தை வழங்குதல் என்பது பண்டாரநாயக்கவின் திட்டமாக இருந்திருந்தால் நிச்சயமாக அதைச் அவர் செய்யவும் இல்லை அவர் அவிழ்த்துவிட்ட இனவாத சக்திகள் அவரைச் செய்யவும் விடவில்லை.
தனக்கு இதுபோன்ற ஒரு நிலை வரும் அதுவும் பௌத்த பிக்கு ஒருவரினால் கொல்லப்படுவார் என பண்டாரநாயக்க துளி கூட எண்ணியிருக்கமாட்டார்.
தேசத்துக்கான தனது இறுதிச் செய்தியில் கூட இதனை பௌத்த பிக்குவின் காவியுடையைத் தரித்திருந்த ஒரு முட்டாள் செய்த காரியம் எனவும் அவன் மீது இரக்கம் காட்டுங்கள் அவனைப் பழிவாங்க வேண்டாம் எனவும் பண்டாரநாயக்க கேட்டுக்கொண்டார்.
ஆனால் அன்றிருந்த அரசியல் சூழலில் பண்டாரநாயக்க சுடப்பட்ட செய்தி நாடெங்கிலும் பரவியபோது அவரைத் தமிழர் ஒருவர் சுட்டுவிட்டதாகவே வதந்திகள் பரவின.
ஒலிவர் குணத்திலக்க பண்டாரநாயக்க சுடப்பட்ட செய்தி எட்டியவுடனேயே அவசரகாலப் பிரகடனத்தை மேற்கொண்டதுடன் அவரைச் சுட்டது தமிழரல்ல என்பதை தெளிவாகச் சொல்லுமாறு ஊடகங்களுக்கு அறிவுறுத்தியிருந்தார்.
களனி விகாரையின் விகாராதிபதி மாபிட்டிகம புத்தரகித தேரர் இந்தக் கொலைக்கான சூழ்ச்சியைப் புரிந்த குற்றச்சாட்டில் கைது செய்யப்பட்டார்.
வணிகச் செயற்பாடுகளிலும் ஈடுபாடுகாட்டியவராக இருந்த அதேவேளை எக்ஸத் பிக்கு பெரமுணவின் ஐக்கிய பிக்கு முன்னணி முக்கியஸ்தராகவும் இருந்தார்.
அவர் வேண்டிய சில முக்கிய வணிக ரீதியான உதவிகளை பிரதமர் பண்டாரநாயக்க செய்ய மறுத்தமையே முக்கிய காரணமாகச் சொல்லப்பட்டாலும் இதற்காக தல்துவே சோமராம தேரர் எனும் சிங்களபௌத்த தேசியவாத உணர்வு பொங்கிய நபரை பண்டாரநாயக்க அந்தத் தேசியத்துக்கு விரோதமாக மாறுகிறார் துரோகியாகிறார் என்று நாட்டின் மற்றும் சிங்களபௌத்த தேசியத்தின் நலனுக்காகவே இந்தக் கொலையைச் செய்யத் தூண்டியிருந்தார்.
அதேவேளை பண்டாரநாயக்க ஆட்சியில் பண்டாசெல்வா ஒப்பந்தத்தைக் கடுமையாக எதிர்த்து அதைப் பண்டாரநாயக்கவினாலேயே கிழித்தெறியப்படச் செய்தவர்களில் முக்கியமானவர் மாபிட்டிகம புத்தரகித தேரர்.
பரபரப்பாக நடந்த வழக்கு மேன்முறையீடுகளின் பின் கொலையாளி தல்துவே சோமராம தேரருக்கு மரண தண்டனையும் கொலைக்கு சூழ்ச்சி புரிந்த மாபிட்டிகம புத்தரகித தேரருக்கு ஆயுள் தண்டனையும் விதிக்கப்பட்டன.
ஆனால் அவர் கொலையுண்ட பின் அவரது கொலையாளிகளுக்கு மரண தண்டனை வழங்குதற்காக அவசர அவசரமாக நாடாளுமன்றத்தினால் மீண்டும் மரண தண்டனை முற்காலத்துக்கும் வலுவுள்ள வகையில் சநவசழளிநஉவஎந நககநஉவ அறிமுகப்படுத்தப்பட்டது.
நாட்டுக்காக சிங்களபௌத்த தேசியத்துக்காக கொலை செய்த தல்துவே சோமராம தேரர் வழக்கு நடந்துகொண்டிருந்த போதே வழக்குக்கு பிக்குவினுடையில் வருவதை நிறுத்தியிருந்தார்.
பண்டாரநாயக்கவின் மஹஜன எக்ஸத் பெரமுண என்று கூட்டணி அமைந்தபோது அதன் அங்கமாகி பண்டாரநாயக்கவின் அமைச்சரவையிலும் இடம்பெற்றார்.
பிரதமர் தஹநாயக்க தனக்கு எதிராகவும் தனது அரசாங்கத்துக்கெதிராகவும் இரண்டு நம்பிக்கையில்லாப் பிரேரணைகளை எதிர்கொள்ள வேண்டியிருந்து.
தலைவர் இல்லாத நிலையில் உடனடியாக நேரடி அரசியலுக்கு வரும் எண்ணம் சிறிமாவோ பண்டாரநாயக்கவுக்கு இல்லாத நிலையில் அவரது ஆதரவுடன் சி.பி.
பிலிப் குணவர்த்தனவின் கட்சி தனியாகவும் எஸ்.டி.பண்டாரநாயக்க தான் புதிதாகத் தொடங்கிய போஸத் பண்டாரநாயக்க பக்ஷயவில் போஸத் பண்டாரநாயக்க கட்சி தனியாகவும் பிரதமர் விஜயானந்த தஹநாயக்க தான் புதிதாகத் தொடங்கிய லங்கா பிரஜாதாந்திர பக்ஷயவில் லங்கா ஜனநாயகக் கட்சி தனியாகவும் சிங்களபௌத்த தேசியவாத தலைவர்களான கே.எம்.பி.ராஜரட்ண ஜாதிக விமுக்தி பெரமுணவில் தேசிய விடுதலை முன்னணி தனியாகவும் இன்னொரு தேசியவாதத் தலைவரான எல்.எச்.மெத்தானந்த சிங்கள பௌத்த தர்ம சமாஜ கட்சியில் தனியாகவும் போட்டியிட்டனர்.
இந்த நிலையின் சாதகத்தன்மையை உணர்ந்து மீண்டும் அரசியல் களம் புகுந்திருந்த டட்லி சேனநாயக்க தலைமையிலான ஐக்கிய தேசியக் கட்சி இனி ஸ்ரீ லங்கா சுதந்திரக் கட்சி இல்லை என்ற கோசத்துடன் தேர்தல் களத்தை எதிர்கொண்டது.
மார்ச் மாதம் தேர்தலையொட்டிய பிரசாரங்களில் அனைத்து பெரும்பான்மைக் கட்சிகளும் தனிச் சிங்கள சட்டத்தை முழுமையாக அமுல்படுத்துவோம் என்பதை வேதவாக்காக முன்மொழிந்தன.
தாம் ஆட்சிக்குவந்தால் தனிச் சிங்கள சட்டத்தை எந்த சமரசமுமின்றி அமுல்படுத்துவோம் என்பது சிங்கள பெரும்பான்மைக் கட்சிகளின் முக்கிய வாக்குறுதிகளில் ஒன்றானது.
தனியாகப் புதிய கட்சியொன்றின் மூலம் தேர்தலைச் சந்தித்த பிரதமர் விஜயானந்த தஹநாயக்க தனது கட்சி ஆட்சிக்கு வந்தால் இந்திய வம்சாவளித் தமிழர்கள் அனைவரையும் மீள இந்தியாவுக்கே அனுப்புவேன் என்று உறுதிமொழி தந்தார்.
பிலிப் குணவர்த்தன பிரதமராவதற்கு ஆதரவு தருவதாக அறிவித்த மெத்தானந்த பௌத்த மதத்துக்கு அரசில் அதன் உரிய உயரிய இடம் வழங்கப்படவேண்டும் எனப் பிரசாரம் செய்தார்.
சிங்களபௌத்த தேசியவாதியான மெத்தானந்தவின் ஆதரவுடன் மார்க்ஸிஸப் புரட்சியாளரான பிலிப் குணவர்த்தன சிங்களபௌத்த இனவாதப் புரட்சியாளரானார்.
மறுபுறத்தில் எஸ்.டி.பண்டாரநாயக்க இந்திய வம்சாவளித் தமிழர்கள் மீண்டும் இந்தியாவுக்கே அனுப்பப்படவேண்டுமென்றும் வெளிநாட்டினரின் சொத்துக்களும் பெருந்தோட்டங்களும் தேசிய மயமாக்கப்பட வேண்டும்மெனவும் பிரசாரம் செய்தார்.
யாழ்ப்பாணத் தொகுதியில் சுயேட்சையாகப் போட்டியிட்ட அல் ப்றட் துரையப்பா ஜீ.ஜீ.பொன்னம்பலத்தைத் தோற்கடித்து நாடாளுமன்றம் ஏகினார்.
தனது கட்சிக்காக நாடு முழுவதும் பிரசாரம் செய்த நிலையில் தனது சொந்தத் தொகுதியில் சிறப்பாக பிரசாரம் செய்ய முடியாது போனது பிரதமர் தஹநாயக்க தோற்றதற்கு காரணமாக இருக்குமென அன்றைய பிரதமரின் செயலாளராக இருந்த பிரட்மன் வீரக்கோன் குறிப்பிடுகிறார்.